**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2015. május 28-án (csütörtökön) 15.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Tóthné Németh Barbara ép. oszt. vez.

Dobi Istvánné óvodavezető.

Végh István T. Á. Ált. Isk. ig.

Lajtosné Lécz Erzsébet intézményvezető

Pál Beatrix

Bíróné Ludvig Orsolya védőnő

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Pétervására Város gyermekjóléti és gyermekvédelmi feladatainak 2014. évi ellátásáról szóló átfogó értékelése.

Előterjesztő: Eged István polgármester

1. A Pétervásárai Napköziotthonos Óvoda 2014/2015. nevelési évéről szóló beszámolójának megtárgyalása.

Előterjesztő: Eged István polgármester

1. A 2015. évi igazgatási szünetről szóló rendelet megtárgyalása.

Előterjesztő: Dr. Varga Attila jegyző

1. Kérdések, interpellációk.

**Napirendi pontok tárgyalása**

**1./ Napirend**

Pétervására Város gyermekjóléti és gyermekvédelmi feladatainak 2014. évi ellátásáról szóló átfogó értékelése.

**Barta Gábor szoc. biz. elnöke**

Szociális bizottság tárgyalta, elfogadásra javasolja a testület felé.

Van az anyagban formai és tartalmi hiba, kéri javítani.

**Varró Magdolna képviselő**

Megnyugvással olvasta a beszámolókat.

Látszik, hogy működik a szociális háló.

Véleménye szerint nagyon jól működnek, további kitartást ehhez a nem könnyű munkához.

Megköszöni az eddig végzett munkájukat.

**Boros Csaba alpolgármester**

Köszönti a megjelenteket.

Probléma, amit lát és a lakosságtól is hallja a lakásotthonban élő gyerekek viselkedése.

Egyre nehezebb velük. Lakásotthon előtt 14 éven aluli gyermek dohányzik, vagy épp a parkban tölti az idejét iskola helyett.

Kérdezi, hogy érkezik-e jelzés ezekről a problémákról a gyerekjóléti felé?

A nehéz családi helyzetből kikerülő gyermek bekerül egy ilyen környezetbe, nem igazán segítség neki. Félő, hogy ezeknek a gyerekeknek a többsége a droghoz fog nyúlni.

**Eged István FIDESZ-KDNP polgármester**

Lakásotthon külön téma.

Veszélyes is lehet a helyzet, kezdeményezhetnek egy közös beszélgetést erről a témáról. erre még térjünk vissza.

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, Pétervására Város gyermekjóléti és gyermekvédelmi feladatainak 2014. évi ellátásáról szóló átfogó értékelésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 49/2015. (V.28.) határozata**

1. Pétervására Város Önkormányzatának Képviselő-testülete (a továbbiakban: Képviselő-testület) – a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján – megtárgyalta az önkormányzat gyermekjóléti és gyermekvédelmi feladatainak 2014. évi ellátásáról készített átfogó értékelést, és azt jelen határozatával jóváhagyta.

2. A Képviselő-testület egyetért azzal, hogy legalább negyedéves gyakorisággal kerüljön sor a gyermekvédelmi rendszerben dolgozók között koordinációs értekezletekre – esetmegbeszélés – mert így biztosítható a hatékony együttműködés, az információáramlás folyamatossága és időszerűsége.

3. A Képviselő-testület felhívja a gyermekvédelemben közreműködőket arra, hogy kiemelt figyelmet fordítsanak a megelőzésre, és ennek érdekében arra törekedjenek, hogy az általános és speciális prevenció érdekében időben történjen intézkedés.

Felelős: Dr. Varga Attila jegyző

Határidő: 30 nap a Heves Megyei Kormányhivatal Gyámügyi és Igazságügyi

Főosztály, mint gyámhatóság részére történő megküldésre

**2./ Napirend**

A Pétervásárai Napköziotthonos Óvoda 2014/2015. nevelési évéről szóló beszámolójának megtárgyalása.

**Barta Gábor szoc. biz. elnöke**

Szociális bizottság tárgyalta, elfogadásra javasolja.

**Eged István FIDESZ-KDNP polgármester**

Várja a kérdéseket.

Hány gyermek várható?

**Dobi Istvánné intézményvezető**

71 fő, ebből 24 fő lesz az új gyermek.

Összetétele szerint ebből sajnos 55 % a HHH gyerek.

Arányosan kell szétosztani a csoportokat

Sajnos több a HHH-s gyermek.

**Eged István FIDESZ-KDNP polgármester**

Lakásotthon külön téma.

Veszélyes is lehet a helyzet, kezdeményezhetnek egy közös beszélgetést erről a témáról.

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Pétervásárai Napköziotthonos Óvoda 2014/2015. nevelési évéről szóló beszámolójával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 50/2015. (V.28.) határozata**

Pétervására Város Önkormányzat Képviselőtestülete a Pétervásárai Napköziotthonos Óvoda 2014/2015-ös nevelési évéről szóló beszámolóját megtárgyalta, és azt a melléklet szerinti tartalommal elfogadja.

Felelős: Eged István polgármester

Határidő: értelem szerint

**3./ Napirend**

A 2015. évi igazgatási szünetről szóló rendelet megtárgyalása.

**Dr. Varga Attila jegyző**

A munkavállalók éves szabadságkiadása minden évben nagy nehézségekbe ütközik.

A 2015. évre vonatkozó javaslat szerint azt igazgatási szünetre két, egymást követő héten kerülne sor. Ez 10 munkanapot jelentene.

Azonban a Hivatal feladatinak jellegéből adódóan, a szigorúan előírt határidők betartása érdekében a munkavégzés teljes felfüggesztésére, leállásra nincs lehetőség.

Ezek alapján a javasolt két hetes időtartam alatt az Ügyfelek számára a Hivatal zárva tartan, de mindig lenne egy dolgozó, aki az esetleges sürgős panaszokat, bejelentéseket, észrevételeket fogadná. A Hivatal egyébként a mindennapi és határidős feladatok ellátása érdekében csak kis létszámú dolgozóval működne.

**Eged István FIDESZ-KDNP polgármester**

Kérdezi, hogy van-e valakinek kérdése, hozzászólása ezzel kapcsolatban?

Amennyiben nincs, kéri, hogy aki egyetért, 2015. évi igazgatási szünetről szóló rendelettel az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**9/2015. (V.29.) önkormányzati rendelete**

**a Pétervásárai Közös Önkormányzati Hivatal 2015. évi igazgatási szünetéről**

Pétervására Város Önkormányzata a 2011. évi CXCIX. törvény 232. § (3) bekezdésében kapott felhatalmazás alapján, a 30/2012. (III.7.) Korm. rendelet 13. §-ára figyelemmel, valamint a Társult Képviselőtestület döntésére tekintettel a következőket rendeli el:

**1. §**

A rendelet hatálya kiterjed a Pétervásárai Közös Önkormányzati Hivatalban (a továbbiakban: Hivatal) foglalkoztatott valamennyi köztisztviselőre, ügykezelőre és munkavállalóra.

**2. §**

A Társult Képviselőtestület a Hivatalban 2015. augusztus 7-től 2015. augusztus 21-ig nyári igazgatási szünetet, valamint 2015. december 21-től 2016. január 1-ig terjedő időre téli igazgatási szünetet rendel el. A hivatal a fenti időszakban ügyeleti szolgálatot lát el.

**3. §**

Az igazgatási szünet idejére a hivatal köztisztviselői alapszabadságuk 3/5-ét meg nem haladó mértékben kötelesek igénybe venni. Az 1. §-ban meghatározott igazgatási szünet időszaka alatt az esedékessége évében ki nem adott szabadság teljes egésze kiadható.

**Záró rendelkezések**

**4. §**

Ez a rendelet kihirdetése napján lép hatályba, és 2016. január 4. napján hatályát veszti.

Pétervására, 2015. május 28.

|  |  |
| --- | --- |
| **Eged István**  **FIDESZ-KDNP**  **polgármester** | **Dr. Varga Attila**  **jegyző** |

**4./ Napirend**

Kérdések, interpellációk.

**Eged István FIDESZ-KDNP polgármester**

Térjenek át először is a pályázatokra. Három pályázatról van szó, báziskonyha (konyhatechnika), Hivatal (ablakcsere, fűtéskorszerűsítés), és járda felújítás.

Átadja a szót Tóthné Németh Barbarának.

**Tóthné Németh Barbara ép. oszt. vez.**

A járda felújítás az a Keglevich út mindkét oldala az Ifjúság útig.

**Boros Csaba alpolgármester**

Aszfaltos járda lesz?

**Tóthné Németh Barbara ép. oszt. vez.**

Nem, térköves. Nincs jelentős árkülönbség.

**Tóth János képviselő**

A szakiskoláig kellene megcsináltatni a járdát, hogy az egész egybe legyen.

**Tóthné Németh Barbara ép. oszt. vez.**

Adott keret van rá.

**Varró Magdolna képviselő**

A sportcsarnok előtti rész katasztrofális állapotban van. Már többször is volt erről szó.

Ha ki lesz emelve a járda, nehogy mögötte legyen egy kis tó.

A vízelvezetést meg kell oldani. Ha lehet, fel kell tölteni azt a gödröt.

**Eged István FIDESZ-KDNP polgármester**

Esetleg lehet rá mód, hogy a sportcsarnok előtti részt, és a járdát megcsináltatni.

Az rész belterületi út?

**Dr. Varga Attila jegyző**

Nem.

Nincs jelölve az az út, a tornacsarnokhoz tartozik, ha jól tudja.

**Tóthné Németh Barbara ép. oszt. vez.**

Utána fog nézni pontosan.

**Varró Magdolna képviselő**

Ne az új járdát kelljen felverni, oda kell rá figyelni.

Azért nem a legjobb fényt veti ránk, hogy a sportcsarnokba és a műfüves pályához, csak vízen keresztül lehet bejárni.

**Eged István FIDESZ-KDNP polgármester**

Két aknát kell beépíteni, ami elvezeti a vizet.

**Barta Gábor képviselő**

Van ott elvezető, de be van szakadva.

Jó lenne, ha a patak felé lenne levezetve a víz.

Egészségügyi központ mögött van egy lefolyó, autók széttörik. Balesetveszélyes.

**Eged István FIDESZ-KDNP polgármester**

Udvarra kellene egy komplett terv. Ennek rendbetétele nem kis összeg.

Megyei forrásból (TOP) szeretnék az ilyeneket megoldani.

**Varró Magdolna képviselő**

Szem előtt kell tartani, hogy ami meg lesz csinálva, ahhoz már ne kelljen hozzányúlni.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek kérdése véleménye?

Amennyiben nincs kérdés kéri, hogy aki egyetért, azzal, hogy mind a három pályázaton induljunk, az kézfelemeléssel szavazzon. Három határozatot kell hoznunk.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 51/2015. (V.28.) határozata**

1./ Pétervására Város Önkormányzatának Képviselő-testülete (a továbbiakban: Képviselő-testület) pályázatot nyújt be a Nemzetgazdasági Minisztérium által a gyermekétkeztetés feltételeit javító fejlesztések támogatására meghirdetett felhívásra, a Pétervásárai önkormányzat fenntartásában működő Báziskonyha elnevezésű intézmény infrastrukturális felújításának és a kapcsolódó konyhatechnológiai eszközbeszerzésnek a megvalósítása érdekében.

2./ A Képviselő-testület az 1. pontban foglalt fejlesztési projekt bruttó költségét összesen **35.249.228,-Ft** összegben állapítja meg, amelyből a pályázat eredményes megvalósításához **33.486.767,-Ft** (95 %) mértékű támogatást igényel, illetve ehhez **1.762.461,-Ft** (5 %) saját forrást biztosít.

3./A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2015. évi költségvetésében biztosítja.

4./A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg

Felelős: Eged István polgármester

Határidő: 2015. május 29.

**Pétervására Város Önkormányzat képviselőtestületének 52/2015. (V.28.) határozata**

1./ Pétervására Város Önkormányzatának Képviselő-testülete (a továbbiakban: Képviselő-testület) pályázatot nyújt be a helyi önkormányzatokért felelős miniszter és az államháztartásért felelős miniszter által az önkormányzati feladatellátást szolgáló fejlesztések támogatására meghirdetett felhívásra, a Pétervásárai Közös Önkormányzati Hivatal fenntartási költségei csökkentését célzó felújításának a megvalósítása érdekében.

2./A Képviselő-testület az 1. pontban foglalt fejlesztési projekt bruttó költségét összesen **30.406.103,-Ft** összegben állapítja meg, amelyből a pályázat eredményes megvalósításához **28.885.798,-Ft** (95 %) mértékű támogatást igényel, illetve ehhez **1.520.305,-Ft** (5 %) saját forrást biztosít.

3./A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2015. évi költségvetésében biztosítja.

4./A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Felelős: Eged István polgármester

Határidő: 2015. június 9.

**Pétervására Város Önkormányzat képviselőtestületének 53/2015. (V.28.) határozata**

1./ Pétervására Város Önkormányzatának Képviselő-testülete (a továbbiakban: Képviselő-testület) pályázatot nyújt be a helyi önkormányzatokért felelős miniszter és az államháztartásért felelős miniszter által az önkormányzati feladatellátást szolgáló fejlesztések támogatására meghirdetett felhívásra, az önkormányzat tulajdonában lévő Pétervására, Keglevich út 1-11. és 2-10. szám előtti, a Szabadság tér és Ifjúság utca által lehatárolt mindkét oldalon meglévő járdaszakasz, valamint Szabadság tér 18-20 előtti járdaszakasz díszburkolattal történő felújításának a megvalósítása érdekében.

2./ A Képviselő-testület az 1. pontban foglalt fejlesztési projekt bruttó költségét összesen **17.550.001,-Ft** összegben állapítja meg, amelyből a pályázat eredményes megvalósításához **14.917.500,-Ft** (85 %) mértékű támogatást igényel, illetve ehhez **2.632.501,-Ft** (15 %) saját forrást biztosít.

3./ A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2015. évi költségvetésében biztosítja.

4./ A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Felelős: Eged István polgármester

Határidő: 2015. június 9.

**Eged István FIDESZ-KDNP polgármester**

Beretka Tamástól érkezett egy levél.

A levélben leírja, hogy szeretné a Fagyizó előtti részt rendbe tenni (térkövezés a járda és az út közötti rész). A parkoló részen kerthelységet szeretne kialakítani (ideiglenes terasz).

Ezen munkálatok díját, ami kb. 2 millió forint, a helyi iparűzési adó illetve területhasználati díjból kérné jóváírni.

**Barta Gábor képviselő**

Jogilag ez kivitelezhető?

**Dr. Varga Attila jegyző**

Az iparűzési adóból nem.

25.- Ft/m2/nap a területhasználati díj, arra vonatkozóan adhat a testület kedvezményt.

**Eged István FIDESZ-KDNP polgármester**

Gondolni kell arra is, hogy a jelenlegi tér látványába illeszkedjen.

**Varró Magdolna képviselő**

Tér folytatása valamennyire megoldódna, valahogy össze kellene hozni a dolgokat.

**Eged István FIDESZ-KDNP polgármester**

A legnagyobb gond annál a résznél a vízelvezetéssel van. Amit hamarosan meg kell oldani.

**Barta Gábor képviselő**

A területhasználati díjból, kb. 20 év alatt jönne ki.

**Eged István FIDESZ-KDNP polgármester**

Kevésnek tartja a rászánt két millió forintot.

A vízelvezetés és a járda is ott van még.

**Tóth János képviselő**

Egységesen kell megcsinálni.

**Varró Magdolna képviselő**

Nagyon csúnya ott az a rész.

**Eged István FIDESZ-KDNP polgármester**

Ez az év szűk.

Árajánlatot kell kérni egészen az Erdészetig (komplett). Tájékoztatni fog róla, hogy mennyibe kerülne.

**Barta Gábor képviselő**

Dobogós teraszt tud oda csinálni.

**Eged István FIDESZ-KDNP polgármester**

Levélben fognak válaszolni a felvetésre.

A Heves Megyei Önkormányzat Elnöki Kabinetétől érkezet egy levél, melyben Szabó Róbert elnök úr javaslatot kér a Heves Megyei Rendészeti és Közbiztonsági, valamint a Heves Megyéért kitüntető díjakkal kapcsolatban.

A Heves Megyéért díjra nem tud kit javasolni.

Heves Megyei Rendészeti és Közbiztonsági díjra viszont Józsa Tibor rendőr őrnagyot szeretné jelöltetni.

**Eged István FIDESZ-KDNP polgármester**

Kérdezi, hogy ezzel kapcsolatban van-e még valakinek kérdése véleménye?

Amennyiben nincs kérdés kéri, hogy aki egyetért, a fent elhangzottakkal, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 54/2015. (V.28.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) „Heves Megyei Rendészeti és Közbiztonsági díj”-ra javasolja Józsa Tibor rendőr őrnagyot, az Egri Rendőrkapitányság Pétervásárai Rendőrőrse bűnügyi alosztály vezetőjét és parancsnok helyettesét.

2. A Képviselőtestület megbízza Eged István polgármestert, hogy javaslatot küldje meg a Heves Megyei Közgyűlés Elnökének.

Felelős: Eged István polgármester Határidő: azonnal

**Eged István FIDESZ-KDNP polgármester**

A Római katolikus Plébánia plébánosa megkeresett bennünket, hogy támogatást kérjen az idén már negyedszerre megrendezésre kerülő „Jótékonysági Focikupa” megrendezéséhez. Javasol 15.000.- Ft támogatást.

Kérdezi, hogy ezzel kapcsolatban van-e még valakinek kérdése véleménye?

Amennyiben nincs kérdés kéri, hogy aki egyetért, a támogatással, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 55/2015. (V.28.) határozata**

Pétervására Város Önkormányzat Képviselő-testülete, a Római Katolikus Plébániát (3250 Pétárvására, Templom út 7.) 15.000,-Ft adományban részesíti.

Felelős: Eged István polgármester

Határidő: azonnal

**Eged István FIDESZ-KDNP polgármester**

Mint mindenki tudja, még egy lakás megvásárlása függőben volt.

Most sikerült megkötni a szerződést.

Ez a lakás Bekölce, Béke u. 116. szám alatt található, mely bérbe lesz adva Tót Antal Pálnak 5 év időtartamra, havi 10.000.- Ft bérleti díj ellenében.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a támogatással, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 56/2015. (V.28.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) úgy dönt, hogy 1.200.000,-Ft, azaz Egymillió-kettőszázezer forint vételáron megvásárolja Kormos Józsefné 3346 Bélapátfalva, Apátság út 8. és Szarvas Csaba 3300 Eger, Kallómalom u. 9. 4/1. szám alatti lakosok ½-½ tulajdoni arányban tulajdonukban álló bekölcei 290/1 hrsz-ú lakóház, udvar, megnevezésű összesen 905 négyzetméter nagyságú, természetben 3343 Bekölce, Béke út 81. szám alatti ingatlanát.

2. A fenti ingatlant hasznosítani kívánja a Képviselőtestület, ezért a megvásárlását követően 5 (öt) év határozott időre bérbe adja Tóth Antal Pál 3343 Bekölce, Béke út 116. szám alatti lakosnak, 10.000,- Ft/hó bérleti díj ellenében.

3. A Képviselőtestület megbízza Dr. Bajzát György ügyvédet, hogy készítse el a szükséges adás-vételi szerződést és bérleti szerződést, és felhatalmazza a polgármestert a szerződések aláírására.

Felelős: Eged István polgármester

Határidő: azonnal

**Eged István FIDESZ-KDNP polgármester**

Pétervására város településfejlesztéssel és településrendezéssel összefüggő partnerségi egyeztetés szabályai a következő anyagunk. (ITS)

A szabályzat elkészítésének a célja, hogy a településfejlesztési és településrendezési dokumentumok megalkotására irányuló eljárás során történő egyeztetéseknél biztosítani lehessen a minél szélesebb körű véleményezői partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a szabályozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 57/2015. (V.28.) határozata**

Pétervására Város településfejlesztéssel és településrendezéssel összefüggő partnerségi egyeztetés szabályait a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) 29. §-a alapján az alábbi tartalommal fogadja el:

A szabályzat elkészítésének a célja, hogy a településfejlesztési és településrendezési dokumentumok megalkotására irányuló eljárás során történő egyeztetéseknél biztosítani lehessen a minél szélesebb körű véleményezői partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát.

I. Az egyeztetésben résztvevők (a továbbiakban: partnerek) köre:

A község teljes lakossága, a településen székhellyel, telephellyel rendelkező egyházak, civil szervezetek, gazdasági szervezetek az önkormányzat honlapján ([www.petervasara.hu](http://www.petervasara.hu)) való közzététel útján

A meghirdetés alapján a településrendezési eszközök véleményezési eljárásába bejelentkező szervezetek.

II. A partnerek tájékoztatásának módja és eszközei:

1. A tájékoztatás megindítása és a véleményezés lehetőségei:

a) Az Önkormányzat az I. pont 1.) pontjában felsorolt partnereknek a tájékoztatás elősegítésére az önkormányzat honlapján ([www.petervasara.hu](http://www.petervasara.hu)) külön helyet biztosít a partnerségi egyeztetés során keletkező dokumentációk egységes megjelentethetősége érdekében (partnerségi felület).

b) A településfejlesztési/településrendezési dokumentumtól és az egyeztetési eljárás módjától függően az 1. számú táblázatban meghatározott egyeztetési szakaszokban a polgármester az értelmezéshez szükséges részletezettségű és szükség esetén alátámasztó munkarészeket tartalmazó tájékoztatást tölt fel az önkormányzati honlapon biztosított helyre, melynek megjelenéséről felhívást tesz közzé az önkormányzat honlapjának főoldalán.

**1. számú táblázat**

|  |  |  |  |
| --- | --- | --- | --- |
| **Dokumentum** | **Eljárás fajtája** | **Előzetes tájékoztatás** | **Elfogadás**  **előtti tájékoztatás** |
| Településfejlesztési koncepció | - | van | van |
| Integrált településfejlesztési stratégia | - | van | van |
| Településrendezési eszközök  (településszerkezeti terv és leírás, szabályozási tervek, helyi építési szabályzat) | Teljes eljárás | van | van |
| Egyszerűsített eljárás | nincs | van |
| Tárgyalásos eljárás | nincs | van |

c) A közzétett tájékoztató alapján a partnerek a tájékoztatóban meghatározott határidőig írásos észrevételeket tehetnek az alábbi módokon:

az írásos észrevétel Pétervására Város Önkormányzati Hivatal címére (3250 Pétervására, Szabadság tér 1.) történő megküldésével,

elektronikus levélben epitespv@t-online.hu e-mailre.

**2. A javaslatok, vélemények dokumentálásának, nyilvántartásának módja:**

a) A beérkezett véleményeket (véleményező adatlapokat) az önkormányzati hivatal táblázatban összegzi.

b) A véleményekről készített táblázatot az ügy aktájában lefűzve meg kell őrizni.

**3. Az el nem fogadott javaslatok, vélemények indokolásának módja, a dokumentálásuk, nyilvántartásuk rendje:**

Valamennyi beérkező véleményt tartalmazó táblázatot az önkormányzati hivatal megküldi a településfejlesztési dokumentum, ill. a településrendezési eszköz készítésével megbízott tervezőnek, aki az alapján szakmai javaslatot készít.

A tervezői szakmai javaslata alapján az önkormányzati hivatal valamennyi érdemi észrevételre választ állít össze, melyben külön megindokolja a beérkezett, de el nem fogadott véleményekre adott válaszát.

Az el nem fogadott javaslatok, vélemények indokolását tartalmazó táblázatot az önkormányzati hivatal feltölti a II./1./a pontban meghatározott helyre, és erről hirdetményt jelentet meg a település honlapján.

Az el nem fogadott javaslatokról, véleményekről készített táblázatot az ügy aktájában lefűzve meg kell őrizni.

A szakmai szabályokról, településrendezéshez tartozó kérdésekről a főépítész; minden egyéb, tervet jelentősen befolyásoló kérdésről a Képviselő-testület jogosult dönteni.

**4. Az elfogadott koncepció, stratégia és településrendezési eszközök nyilvánosságát biztosító intézkedések:**

Valamennyi elfogadott koncepció, stratégia, és településrendezési eszköz jóváhagyásának kihirdetését követő 10 napon belül az önkormányzati hivatal az elfogadott településrendezési eszközt teljes terjedelmében feltölti a II./1./a pontban meghatározott helyre (partnerségi felület).

Az II./4./a pontban meghatározott intézkedésről a polgármester felhívást tesz közzé az önkormányzat honlapjának főoldalán.

**III. A szabályok hatályossága:**

A szabályzat 2015.május hó 28. napján lép hatályba és Pétervására Város közigazgatási területére készülő településfejlesztési dokumentumokra és településrendezési eszközökre vonatkozik.

Felelős: Eged István polgármester,

Dr. Varga Attila jegyző

Határidő: azonnal és folyamatos

**Dr. Varga Attila jegyző**

Megkeresett bennünket a VÁLT6 FELNŐTTKÉPZÉSI SZOCIÁLIS SZÖVETKEZET azzal a kéréssel, hogy a Pétervására, Kossuth út 1. sz. alatti irodahelységet székhelyként bejegyezhesse, amit későbbiekben 50.000.- Ft-ért bérbe is venne. Felnőttképzéssel foglalkoznak.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a szabályozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 58/2015. (V.28.) határozata**

Pétervására Város Önkormányzat Képviselőtestülete hozzájárulását adja a VÁLT6 FELNŐTTKÉPZÉSI SZOCIÁLIS SZÖVETKEZET-nek, hogy a 3250 Pétervására, Kossuth út 1. szám alatti (pétervásárai 1106/1 hrsz-ú) ingatlant székhelyként bejegyeztesse.

Felelős: Eged István polgármester

Határidő: értelem szerint

**Eged István FIDESZ-KDNP polgármester**

Árvai Péter szóbeli kérelmét tolmácsolja a jelenlévőknek.

A Pétervására Béke úton laknak, szembe velük van a LEADER iroda kertje. Abból kérne egy részt, amit játszótérnek rendezne be gyermeke számára.

**Varró Magdolna képviselő**

Adjuk oda nekik.

**Eged István FIDESZ-KDNP polgármester**

Ki kell majd mérni.

Beszél Mészáros Attilával, aki a kamerarendszerrel kapcsolatban átadott egy akciót hirdető levelet. Akció a rendszámfelismerő rendszerre terjed ki.

Ezzel csak az a baj, hogy ez nincs betervezve erre az évre.

**Barta Gábor képviselő**

Szeretné, hogy ha a Hivatal bejáratát is figyelné egy kamera.

**Varró Magdolna képviselő**

Milyen állapotban van a laktanya, lehet valamit tudni róla?

**Eged István FIDESZ-KDNP polgármester**

Nem tud róla semmit. Ha jól tudja Antal Péter debreceni ügyvéd tulajdona.

**Varró Magdolna képviselő**

A tésztaüzemmel kapcsolatban mit lehet tudni?

**Eged István FIDESZ-KDNP polgármester**

A „Gombamező” épületét bérlik. Hordják a dolgozókat Verpelétről.

Illetve vannak felvételisek, próbamunkán.

**Barta Gábor képviselő**

Három hónap próbaidő (68.000.- Ft-os bérrel), ha megfelelt és felvették a keres 100.000.- Ft.

12 fokban kell dolgozni.

**Varró Magdolna képviselő**

Az Egészségügyi Központnál vannak észrevételezések. Többek között minden ajtóra tábla kell „dohányozni tilos!” felirattal. A veszélyes hulladéknak hűtő, amit el lehet helyezni a takarító szerek tárolójában vagy a fogászaton.

**Abelovszki Ildikó képviselő**

A Táncsics út végén lakó panaszkodott, hogy nála nincs árok, és a csapadékvíz a portájára folyik be. Meg kellene nézni.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

**Dr. Varga Attila jegyző**

Tájékoztatja a testületet, hogy a Kormány elfogadta a KEHOP 2015. évre szóló éves fejlesztési keretét. A fejlesztés elindításához és támogatási kérelem benyújtásához szükséges egy Konzorciumi Együttműködési Megállapodást kötni. A megállapodást az Önkormányzati Testületek felhatalmazását követően írják alá a polgármesterek.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, az együttműködési megállapodás megkötésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 59/2015. (V.28.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a KEHOP-2.2.2. azonosítószámú felhívásban megvalósítandó támogatási kérelem benyújtására Konzorciumi Együttműködési Megállapodást köt a NFP Nemzeti Fejlesztési Programiroda Nonprofit Kft. (székhelye: 1139 Budapest, Pap Károly u. 4-6.) céggel.

2. A Képviselőtestület felhatalmazza Eged István polgármester az együttműködési megállapodás aláírására.

Felelős: Eged István polgármester

Határidő: azonnal

**Eged István FIDESZ-KDNP polgármester**

Tájékoztatásul közli, hogy járt itt a Feledi polgármester. Szeretnének összehozni egy közös ünnepélyes testületi ülést.

Ez egy formális testületi ülés lenne, utána séta, és vacsora.

Kérdezi, hogy van-e még valakinek kérdése, hozzászólása?

Amennyiben nincs az ülés **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**